ཁབ་ཁའི་སྒྲུང་གཏམ་དེ་དག་ཡུལ་དུས་ཀྱིས་ཇི་ལྟར་བསྐལ་ཡང་།གསོན་སྟོབས་ལ་སྔར་བཞིན་ཉམས་པ་བྲལ་བའི་རྒྱུ་མཚན་གལ་ཆེན་ཞིག་ནི།ལག་པས་མངོན་སུམ་དུ་རེག་པ་དང་མིག་གིས་དངོས་སུ་མཐོང་བ་ལྟ་བུའི་བདེན་པའི་རང་བཞིན་དེའོ།།འཚོ་བར་གཟིགས་པ་ཆེས་ཆེར་ཞིབ་ཅིང་།མཐོང་སྟངས་ཁྱད་པར་བ་སྤྱད་ཡོད་པའི་ཁར།རྩོམ་པ་པོའི་མྱོང་བ་དངོས་དང་མངོན་སུམ་གནད་དུ་བསྡུས་ནས་བྲིས་ཡོད་པའི་ཕྱིར་རོ།།ཁོའི་སྒྲུང་གཏམ་ཁ་ཤས་སུ་མངོན་པའི་གང་ཟགཞེས་པའང་ཁོའི་རུས་མིང་ལས་དྲངས་ཡོང་བར་ངེས་ཤིང་།ཚུལ་དེ་ཁོའི་སྔ་དུས་ཀྱི་སྒྲུང་གཏམཁྲིམས་གཅོད་པདངགཟུགས་འགྱུར་ཟིན་ཐོཐབ་གཉེརབོར་ཟིན་པའི་མིགཏུག་བཤེརབཅས་དང་།ཕྱིས་ཀྱི་སྒྲུང་གཏམམཁར་རྫོངདངཟས་བཅད་སྒྱུ་རྩལ་པས་དོངབཅས་དང་།ཁོའི་སྒྲུང་གཏམ་མཐའ་མགླུ་མ་ཅོ་སེ་ཧྥེན།ཡང་ན་ཙི་གུའི་མི་རིགསབཅས་ལས་མཐོང་ཐུབ།ཁབ་ཁའི་རྩོམ་གྲོགས་རྩོམ་པ་པོ་པུ་རོ་ཏེམཆོག་གིས་སྔ་ཕྱིར།སྤྱི་ལོནསལོའི་བར་དང་།ནསལོའི་བར་བཅས་ཐེངས་གཉིས་ལ་པོད་དྲུག་དང་པོད་དགུའི་བདག་ཉིད་ཅན་གྱི་ཁབ་ཁའི་གསུང་བཏུས་ཕྱོགས་གཅིག་ཏུ་བསྒྲིགས་ནས་པར་ལ་བཏབ་ཡོད།རྒྱ་འགྱུར་མ་འདི་ནི་པུ་རོ་ཏེ་མཆོག་གི་པར་མ་དེ་གཞིར་བཟུང་ནས་རྒྱ་ཡིག་ལ་བསྒྱུར་ཅིང་བསྒྲིགས་པ་ལགས་སོ།།